Die afgelope aantal jare het verskeie mense my in my spreekkamer kom sien met die seer van egskeiding of 'n dreigende egskeiding. Dikwels was die krake in die huwelik van die begin af sigbaar, ander kere het dit alhoe slegter gegaan in die verhouding. Wat opvallend is, is dat die verhale van seer in huwelike nie geisoleerde stories is nie, maar die verhaal is van baie egpare.
Dit het my egter weer laat dink oor die redes vir die tendens.
'n Rede kan moontlik wees dat ons nie behoorlik voorbereid is op die belangrike stap in ons lewe nie. Ons het soms die idée dat die huwelik 'n besluit is wat op die ingewing van die oomblik geneem word.
Ons trou in die verliefdheids fase. Ons is so verlief dat ons nie besef dat my maat anders is nie...
Lees verder: Die huwelik en egskeiding
Ons almal is soms skuldig aan opmerkings wat ons liefs nie moes maak teenoor iemand anders nie. Ons kies soms ons woorde verkeerd of ons doen iets wat iemand anders baie seer maak of die harnas injaag. In die lewe gaan dit dan nie oor die persoon wat iets gedoen het nie, maar eerder oor die manier waarop ek en jy op die woorde reageer.
Vergifnis is dan ook 'n manier waarop ek en jy kan reageer op dit wat iemand gese of gedoen het. Vergifnis bly jou en my keuse.
Vergifnis en die manier waarop ek en jy mense vergewe is by elke mens verskillend, maar uiteindelik gaan dit daaroor dat jy self weer met jou lewe kan aangaan sonder bagasie of bitterheid. Vergifnis is ook 'n optrede wat vir elke mense in verskillende tydsraamwerke plaasvind...